**DOGODKI KATOLIŠKE MLADINE – MAREC 2022**

**SEEK22**

Na Katoliški mladini skupaj s FOCUS Europe pripravljamo SEEK22 v Sloveniji, ki bo potekal od 18. do 19. marca. Dogodek se osredotoča na bistveno sporočilo evangelija, ki ga bomo spoznavali preko zanimivih predavanj nekaterih izmed najboljših katoliških govornikov današnjega časa. Več informacij in prijavnico najdete na naši [spletni strani](https://katoliskamladina.si/seek22/). Prijave sprejemamo do 13. marca.

**Prvi petek**

Za vse študente bo tudi ta petek, 4. 3. 2022, ob 6.30, v cerkvi Srca Jezusovega na Taboru potekala jutranja sveta maša.

**Večer Plus+**

V torek, 8. 3. 2022, ob 19.00 bo v Antonovem domu na Viču potekal slavilni večer. Poleg slavljenja in adoracije s skupino Svetnik, bomo spregovorili tudi o svetopisemskem liku Davida.

**Taizejska molitev**

V četrtek, 31. 3. 2022, bo ob 20.00 potekala taizejska molitev. Lokacija molitve bo v prihodnjih dneh objavljena na [spletni strani Katoliške mladine](https://katoliskamladina.si/).

**Postne duhovne vaje za srednješolce**

Med 1. in 3. aprilom pripravljamo duhovne vaje za srednješolce, ki bodo potekale v Vrbju pri Žalcu. Na postnih duhovnih vajah se bomo poglabljali v skrivnost neminljive Božje ljubezni in kako se nam Bog vsak dan znova razodeva, da bi spoznavali, kdo je On in kdo smo mi. Za več informacij spremljajte [spletno stran Katoliške mladine](https://katoliskamladina.si/home/projekti/duhovne-vaje/brezcasen/), kjer bo kmalu objavljena tudi prijavnica.